
12.07.2008

Татарстан Республикасы профсоюзлары вәкилләренең сорауларына бүген Татарстан Республикасы Премьер-министры Рөстәм Миңнеханов җитәкчелегендә Татарстан Республикасы Хөкүмәте әгъзалары җавап бирде. Очрашу Казан шәһәрендәге Хезмәт сараенда узды.

11.07.2008

Үсеш һәм тынычлык хакына алып барыла торган спорт мәсьәләләре буенча БМО генераль секретаренең махсус киңәшчесе Вильфрид Лемке Рәсәйнең спорт ягыннан алга киткән башкалаларының берсе булган һәм 2013 елда җәйге Универсиаданы үзендә үткәрү хокукын яулап алган Казанның алга китешенә ярдәм итү теләген белдерде. Бу турыда Лемке әфәнде Татарстан Республикасы яшьләр эшләре, спорт һәм туризм буенча министр Марат Бариев һәм тышкы икътисади эшчәнлек буенча Татарстан Премьер-министрының ярдәмчесе Искәндәр Мөфлиханов белән булган очрашуда игълан итте. Очрашу 2008 елның 7 нче июлендә Мәскәүдә булды. Ул Россия Федерациясе Чит ил эшләре министрлыгы ярдәме белән оештырылган иде.

10.07.2008

Татарстан Республикасы Дәүләт Советы өченче чакырылышының утыз тугызынчы утырышында Татарстан Республикасы Хөкүмәте башлыгы Рөстәм Миңнехановны депутатлар чәчәкләр һәм котлаулар белән каршы алдылар: бүген Рөстәм Миңнехановның Татарстан Республикасы Министрлар Кабинетын җитәкли башлавына 10 ел тулды.

10.07.2008

Татарстан Республикасы Премьер-министрының беренче урынбасары Борис Павлов “Татхимфармпрепараты” ААҖ проектларын Россия Федерациясе үсешенең финанс институтларыннан финанслау мәсьәләсе буенча киңәшмә үткәрде.

09.07.2008

Аксубай муниципаль районының өч-дүрт ел эчендә капиталь ремонт кысаларында күпфатирлы торак йортларны тәртипкә китерү мөмкинлеге бар (“Торак-коммуналь хуҗалыкны реформалаштыруга ярдәм итү фонды турында” федераль законны тормышка ашыру). Бу турыда бүген Аксубай муниципаль районында узган киңәшмәдә Татарстан Республикасы Премьер-министры Рөстәм Миңнеханов әйтте.

09.07.2008

Бүген Татарстан Республикасы Министрлар Кабинетында Татарстан Республикасы Премьер-министрының беренче урынбасары Борис Павлов Татарстанда наноиндустрияне үстерүнең комплекслы проекты буенча ведомствоара эшче төркемнең киңәйтелгән утырышын уздырды. Киңәшмәдә “Нанотехнологияләрнең Рәсәй корпорациясе” дигән Дәүләт корпорациясенең генераль директоры урынбасары Андрей Малышев катнашты.

09.07.2008

Татарстан Республикасы Хөкүмәте башлыгы Рөстәм Миңнеханов бүген эшлекле визит белән Аксубай муниципаль районында. Иртән Рөстәм Миңнеханов киңәшмә уздырды. Анда Аксубай муниципаль районының социаль-икътисади үсеш перспективалары турында фикер алышу булды.

08.07.2008

Татарстан Республикасы югары уку йортлары күрше регионнардан килгән абитуриентларны кабул итәргә әзер. Бу турыда бүген Татарстан Республикасы Министрлар Кабинетында узган брифингта Татарстан Республикасы мәгариф һәм фән министры Наил Вәлиев хәбәр итте. БДБ илләреннән килгән студентлар өчен квота 70 кеше дип билгеләнгәндә, Татарстан, гадәттәгечә, күбрәк кабул итә. “Без гадәттә бу квотага карамыйбыз, - диде Наил Вәлиев. – Имтиханнарны уңышлы тапшырганнарның барысын да кабул итәбез”.


08.07.2008

2007 елда Татарстан Республикасында гомуми үлүчеләр саны 1000 кешегә 13 кеше туры килә. Бу соңгы 8 ел эчендә иң түбән күрсәткеч булып тора. Бу турыда бүген Татарстан Республикасы Министрлар Кабинетында узган брифингта Татарстан Республикасы Сәламәтлек саклау министрлыгы башлыгы Айрат Фәррахов хәбәр итте.

08.07.2008

Фаразлауларга караганда, быел Татарстан Республикасы вузларына абитуриентлар тиешле санда алып җиткерелмәскә дә мөмкин. Моның турында бүген Татарстан Республикасы Хөкүмәте йортында узган традицион брифингта Татарстан Республикасы мәгариф һәм фән министры Наил Вәлиев хәбәр итте.
Рәсми Татарстан